Úrad vlády SR						Na rokovanie vlády SR
Sekcia hospodárskej politiky					dňa: 7.5.2003
								 k číslu: 3032/2003
                               	     k bodu: 12
				
S t a n o v i s k o

k Návrhu na poskytnutie finančných prostriedkov z rezervy vlády SR do rozpočtovej kapitoly MK SR

I.
	Materiál predkladá minister kultúry ako iniciatívny. Obsahuje návrh uznesenia, predkladaciu správu, návrh na poskytnutie finančných prostriedkov..., vyhodnotenie pripomienkového konania a komuniké.
 
	Navrhuje sa, aby vláda SR uvoľnila finančné prostriedky  z rezervy vlády SR do kapitoly Ministerstva kultúry SR v celkovej sume   30 000 tis. Sk a súčasne viazala sumu 30 000 tis. Sk v rozpočtovej kapitole Všeobecnej pokladničnej správy za účelom podpory vybraných kultúrno-spoločenských aktivít.
 
II.
	Vyhodnotenie pripomienkového konania je súčasťou materiálu, uvádza sa, že zásadná pripomienka ministerstva financií bola  vyriešená vzájomným rokovaním 

III.
	Návrh sa predkladá v dôsledku zvýšenia finančnej čiastky, navrhovanej v rozpočte kapitoly Ministerstva kultúry SR na rok 2003, pozmeňovacím návrhom Národnej Rady SR bez úpravy celkového limitu výdavkov rozpočtovej kapitoly.

	Finančné prostriedky  z rezervy vlády SR sa navrhuje využiť na financovanie účelových transferov Ministerstva kultúry SR určených na podporu aktivít občianskych združení, nadácií a neziskových organizácií, umeleckých a kultúrnych časopisov a mimoriadnych kultúrnych aktivít v členení, ktoré je súčasťou materiálu.

Záver:
	Vzhľadom na to, že sa žiada uvoľniť finančné prostriedky z rezervy vlády SR, odporúčame, aby sa na rokovaní vlády k návrhu, z hľadiska aktuálneho stavu čerpania tejto rezervy, vyjadril zástupca ministerstva financií.

K samotnému návrhu nemáme pripomienky. 

Bratislava 5. mája 2003